Drømmestipendet

Drømmestipendet er en stipendordning i et samarbeid mellom Norsk kulturskoleråd og Norsk Tipping. Stipendets formål er å synliggjøre kommunenes arbeid for barn og unge som holder på med kulturutøvelse.

Drømmestipendet utdeles årlig, og består av 100 stipender à 10 000 kroner - til sammen én million kroner. Nedre aldersgrense er 13 år, øvre aldersgrense er 20 år. Etablerte kunstnere kan ikke motta Drømmestipendet. Kommunene kan levere inntil sju nominasjoner hver - én i hver av kategoriene dans, musikk, sirkus, skapende skriving, teater, visuell kunst og annet. Drømmestipendet ble utdelt første gang i 2004.

Referanser

Eksterne lenker 
 

Kulturskoler
Utmerkelser etablert i 2004
Stipendier i Norge